
TECHNINĖ SPECIFIKACIJA
SĄVOKOS IR TRUMPINIAI
Šioje techninėje specifikacijoje vartojamos sąvokos ir trumpiniai:
[bookmark: _Hlk205467540]ĮIRIS – Įslaptintos informacijos ryšių informacinė sistema, kaip ši sąvoka vartojama Lietuvos Respublikos valstybės ir tarnybos paslapčių įstatyme.
KPVS – Konsulinių procedūrų valdymo informacinė sistema.
[bookmark: _Ref205710319]Paslaugos – Tiekėjo (1.6) teikiamos Užsakovui (1.8) šioje techninėje specifikacijoje nurodytos informacijos saugos rizikos vertinimo paslaugos.
STDIS – Supaprastinto tranzito dokumentų informacinė sistema (valstybės informacinė sistema.
Sutartis – Paslaugų (1.3) viešojo pirkimo–pardavimo sutartis (įslaptintas sandoris).
[bookmark: _Ref205710128]Tiekėjas – ūkio subjektas (fizinis arba juridinis asmuo, taip pat jų grupė), su kuriuo Užsakovas (1.8) sudarys Sutartį dėl Paslaugų (1.3) teikimo.
URM IS – Lietuvos Respublikos užsienio reikalų ministerijos informacinė sistema.
[bookmark: _Ref205709034]Užsakovas – Lietuvos Respublikos užsienio reikalų ministerija, perkančioji organizacija, organizuojanti šį viešąjį pirkimą, atliekamą gynybos ir saugumo srityje.
Vertinimo objektai – Užsakovo valdomos, 3.1–3.3 papunkčiuose nurodytos informacinės sistemos.
Kitos šioje techninėje specifikacijoje vartojamos sąvokos suprantamos taip, kaip jos apibrėžtos Lietuvos Respublikos teisės aktuose, reglamentuojančiuose informacinių sistemų saugą, valstybės ir tarnybos paslaptį ir viešuosius pirkimus.
BENDROSIOS NUOSTATOS
Pirkimo tikslas. Užsakovas, vykdydamas valstybės informacinių sistemų valdytojo funkcijas, nustatytas Lietuvos Respublikos valstybės informacinių išteklių valdymo įstatyme ir Lietuvos Respublikos kibernetinio saugumo įstatyme, siekdama užtikrinti jai priskirtų informacinių išteklių saugumą, organizuoja informacijos saugos rizikos vertinimo paslaugų pirkimą. Šis pirkimas atliekamas vadovaujantis Viešųjų pirkimų, atliekamų gynybos ir saugumo srityje, įstatymo bei kitų taikytinų teisės aktų nuostatomis. 
[bookmark: _Ref205712279]Pirkimo objektas – Paslaugos, apimančios Vertinimo objektų informacijos saugumo rizikų nustatymą ir jų valdymo priemonių parengimą:
[bookmark: _Ref205996091]valstybinės informacinės sistemos URM IS (identifikavimo kodas 1221), sudarytos iš 20 posistemių;
[bookmark: _Hlk205711820]valstybinės informacinės sistemos STDIS (identifikavimo kodas 6588), sudarytos iš 5 posistemių;
[bookmark: _Ref205996092]valstybinės informacinės sistemos KPVS (identifikavimo kodas 0778), sudarytos iš 13 posistemių.
[bookmark: _Ref205714768]Vertinimo objektai yra valstybės informaciniai ištekliai, kurių valdytojas yra Užsakovas. Paslaugos turi būti teikiamos periodiškai – informacijos saugos rizikos vertinimas atliekamas kartą per metus visų Vertinimo objektų atžvilgiu visą Sutarties galiojimo laikotarpį. Paslaugų teikimo laikotarpis – 60 (šešiasdešimt) mėnesių nuo Sutarties įsigaliojimo dienos; per šį laikotarpį turi būti atlikti 5 (penki) Vertinimo ciklai (po vieną kasmet).
[bookmark: _Ref205721110]Kiekvieno Vertinimo metu turi būti atlikti šie pagrindiniai veiksmai:
Informacinių išteklių inventorizavimas ir klasifikavimas. Identifikuojami ir klasifikuojami informacinių sistemų turtiniai ištekliai pagal svarbą ;
Grėsmių ir spragų analizė. Išanalizuojamos galimos grėsmės ir pažeidžiamumai, įvertinant turimas saugumo priemones bei naujausią pažeidžiamumų informaciją;
Rizikos lygių nustatymas. Nustatomi rizikos dydžiai (lygis) kiekvienai grėsmei pagal jos tikimybę ir galimą poveikį, atsižvelgiant į nustatytus kriterijus;
Rizikos valdymo priemonių parinkimas. Parenkamos rizikos valdymo priemonės (kontrolės priemonės) nepriimtinos rizikos sumažinimui iki priimtino lygio, parengiamas priemonių įgyvendinimo planas.
Atliekant Vertinimą, Tiekėjas privalo vadovautis galiojančių teisės aktų, nurodytų šios techninės specifikacijos V dalyje, reikalavimais. Taip pat turi būti atsižvelgta į visus teisės aktų pakeitimus, kurie įsigalios Paslaugų teikimo sutarties įgyvendinimo metu.
[bookmark: _Ref205721502]Pradiniai duomenys. Užsakovas ne vėliau kaip per 3 darbo dienas nuo Sutarties įsigaliojimo ir Tiekėjo darbuotojų, kurie tiesiogiai teiks Paslaugas, konfidencialumo pasižadėjimų pateikimo Užsakovui dienos, pateiks Tiekėjui aktualius turimus Vertinimo objektų pažeidžiamumų testavimo dokumentus (pvz., ankstesnių atsparumo išorės kibernetinėms atakoms patikrinimo (angl. Penetration Testing) ar saugumo patikrinimų ataskaitas). Tiekėjas privalo juos įvertinti ir įtraukti į atliekamą rizikos vertinimą. Šių dokumentų pagrindu Tiekėjas nustato, kurioms aptiktoms spragoms (pažeidžiamumams) neatidėliotinai reikalingos valdymo priemonės. Minėti dokumentai yra konfidencialūs ir bus pateikti tik Tiekėjo (su kuriuo sudaryta Sutartis) darbuotojams, kurie tiesiogiai teisk Paslaugas, pasirašius konfidencialumo pasižadėjimą (šios techninės specifikacijos priedas). Tiekėjas užtikrina gautos konfidencialios informacijos apsaugą.
Paslaugų teikimo terminai. Bendras Paslaugos teikimo laikotarpis nurodytas šios techninės specifikacijos 3 punkte. Vertinimas (vienas Vertinimo ciklas) atliekamas kasmet ne vėliau kaip per 2 (du) mėnesius nuo Užsakovo Vertinimo užsakymo pateikimo Tiekėjui dienos.
Paslaugų teikimo vieta. Paslaugos teikiamos (Paslaugų teikimui reikalinga informacija gali būti apdorojama ir Paslaugos dokumentai rengiami) Užsakovo patalpose (J. Tumo-Vaižganto g. 2, Vilnius) Lietuvos Respublikos užsienio reikalų ministerijos ĮIRIS priemonėmis. Jei Tiekėjas turi įteisintą ĮIRIS, suderinus su Užsakovu, Paslaugų teikimui reikalinga informacija gali būti apdorojama ir Paslaugos dokumentai rengiami Tiekėjo patalpose Tiekėjo ĮIRIS priemonėmis, vadovaujantis Įslaptintos informacijos apsaugą reglamentuojančių teisės aktų nustatyta tvarka.
PASLAUGŲ TEIKIMO SĄLYGOS IR REIKALAVIMAI
Projekto planavimas ir koordinavimas. Tiekėjas privalo per 6 (šešias) darbo dienas nuo Sutarties įsigaliojimo dienos parengti Paslaugų teikimo (Vertinimo) planą sutarties galiojimo laikotarpiui. Plane turi būti numatyti visi pagrindiniai darbų etapai kiekvieno metinio vertinimo atlikimui, jų įvykdymo terminai, atsakingi asmenys bei reikalingi ištekliai. Parengtą planą Tiekėjas suderina su Užsakovu raštu (el. paštu). Plane gali būti daromi patikslinimai Užsakovui paprašius, kad jis tinkamai atspindėtų Užsakovo keliamus prioritetus.
Paslaugų atlikimas ir priežiūra. Tiekėjas privalo teikti Paslaugas laikydamasis suderinto plano. Užsakovui paprašius, Tiekėjas įtraukia Užsakovo paskirtus atstovus į vertinimo procesą (pvz., artimai bendradarbiauja renkant duomenis apie Vertinimo objektus). Paslaugų teikimo eigai prižiūrėti Tiekėjas skiria atsakingą projekto vadovą, kuris koordinuoja Tiekėjo komandą ir palaiko ryšius su Užsakovu. Tiekėjas informuoja Užsakovą apie Vertinimo progreso būklę, sutartu periodiškumu informuoja apie iškilusias kliūtis, galinčias turėti įtakos Paslaugų įvykdymo terminams ar kokybei.
Tarpinių ataskaitų teikimas. Užsakovui raštu pareikalavus, Tiekėjas rengia trumpas ataskaitas apie atliekamus Vertinimo darbus. Tarpinėse ataskaitose aprašoma, kurie darbai atlikti per ataskaitinį laikotarpį, kokie rezultatai pasiekti, nurodomos preliminarios išvados arba tarpiniai rezultatai. Tiekėjas pateikia tokias ataskaitas Užsakovui pagal pareikalavimą arba sutartu periodiškumu (pvz., kas mėnesį, jei Paslaugų teikimo ciklo trukmė užtrunka ilgiau nei mėnesį).
[bookmark: _Ref205719736]Dokumentacijos rengimas ir derinimas. Paslaugų vykdymo metu parengti dokumentai arba jų dalis (arba dokumentuose pateikiamos informacijos dalis) gali sudaryti įslaptintą informaciją (tarnybos paslaptį), todėl Tiekėjas privalo organizuoti ir vykdyti Sutarties vykdymo metu patikėtos, naudojamos ir (ar) sukurtos įslaptintos informacijos apsaugą teisės aktų nustatyta tvarka ir atsižvelgiant į Paslaugų teikimo įslaptinimo žinyną[footnoteRef:1]. Tiekėjas visų Paslaugų vykdymo metu rengiamų dokumentų (rizikos vertinimo ataskaitą, rizikos valdymo priemonių planą, techninius priedus ir kt.) projektus privalo iš anksto raštu suderinti su Užsakovu dar prieš pateikiant galutinį jų variantą. Tiekėjas privalo atsižvelgti į pagrįstas Užsakovo pastabas ir pakoreguoti dokumentus. Kiekvienas Tiekėjo parengtas dokumentas su Užsakovu derinamas dviem iteracijomis. Papildoma (trečioji) parengto dokumento derinimo iteracija gali būti vykdoma, jei Užsakovas parengtam dokumento projektui pateikia esminių pastabų. Užsakovas įsipareigoja pateikti pastabas ar patvirtinti pateiktų dokumentų projektus per 5 (penkias) darbo dienas nuo gavimo dienos (išskyrus atvejus, kai susitariama kitaip dėl konkretaus dokumento apimties). Galutiniai dokumentų variantai pateikiami Užsakovui oficialiai tik gavus Užsakovo pritarimą suderintam projektui. [1:  Paslaugų teikimo įslaptinimo žinynas – įslaptintam sandoriui vykdyti, vadovaujantis Valstybės ir tarnybos paslapčių įstatymo 33 straipsnio 8 dalies 4 punktu, tvirtinamas dokumentas, kuriame nurodoma naudojama arba numatoma sukurti įslaptintina informacija, šios informacijos slaptumo žymos, įslaptinimo terminai ir slaptumo žymų pakeitimo arba informacijos išslaptinimo sąlygos. Paslaugų teikimo įslaptinimo žinynas Tiekėjui pateikiamas pasirašius Sutartį.] 

Paslaugų teikimo pabaiga. Kiekvieno metinio Vertinimo ciklo paslaugos laikomos baigtomis, kai Užsakovui yra pateikta galutinė rizikos vertinimo ataskaita su išvadomis ir rizikų valdymo priemonių planas, suderinti šios specifikacijos 13 punkte nustatytą tvarką, ir Užsakovo atstovai pasirašytinai priima šiuos Paslaugų rezultatus. Tiekėjas privalo pristatyti (žodžiu aptarti) ataskaitos turinį Užsakovo atsakingiems asmenims per baigiamąjį susitikimą, atsakyti į klausimus, kad būtų užtikrintas sklandus paslaugų perdavimo–priėmimo procesas.
Paslaugų teikimo vietos sąlygos. Tiekėjo darbuotojai, vykdantys darbus Užsakovo patalpose, privalo laikytis visų Užsakovo vidaus tvarkos taisyklių ir saugumo reikalavimų (įskaitant, bet neapsiribojant, nustatytą leidimų režimą, informacijos saugos ir konfidencialumo taisykles, darbo tvarkos taisykles). Užsakovas suteiks Tiekėjo komandai prieigą prie būtinų darbo priemonių savo patalpose – Užsakovo ĮIRIS darbo vietą, prieigą prie reikalingų Užsakovo informacinių sistemų duomenų (pagal suderintą apimtį). Tiekėjas privalo užtikrinti, kad jo darbuotojai, kurie tiesiogiai teiks Paslaugas, visą Paslaugų teikimo laikotarpį atitiktų jiems pirkimo dokumentuose nustatytus kvalifikacijos reikalavimus, įskaitant, bet neapsiribojant, reikalavimą – turėtų teisę dirbti ar susipažinti su įslaptinta informacija, žymima ne žemesne slaptumo žyma kaip „Riboto naudojimo“.
Asmens duomenų apsauga. Teikiant Paslaugas galimai tvarkoma Užsakovo informacija sudaranti asmens duomenys (pvz., Vertino objektuose esanti informacija apie fizinius asmenis). Tiekėjas privalo užtikrinti, kad visi asmens duomenys bus tvarkomi laikantis 2016 m. balandžio 27 d. Europos Parlamento ir Tarybos reglamento (ES) 2016/679 (Bendrojo duomenų apsaugos reglamento, BDAR) ir Lietuvos Respublikos Asmens duomenų teisinės apsaugos įstatymo reikalavimų. Tiekėjas taikys tinkamas technines ir organizacines priemones asmens duomenų konfidencialumui, vientisumui, prieinamumui ir tvarkymo atsekamumui užtikrinti, laikydamasis Valstybinės duomenų apsaugos inspekcijos rekomendacijų dėl saugaus duomenų tvarkymo organizavimo.
PASLAUGŲ TEIKIMO REZULTATAI (DOKUMENTAI)
Paslaugų teikimo metu Tiekėjas parengia šiuos pagrindinius dokumentus (rezultatus), kurie pateikiami Užsakovui:
Informacijos saugos rizikos vertinimo ataskaita. Ataskaitoje turi būti išsamiai aprašytas atliktas rizikos vertinimas – išvados ir duomenys, gauti įvykdžius visas šios techninės specifikacijos 5 punkte nurodytas Vertinimo dalis. Joje turi atsispindėti:
[bookmark: _Hlk205545500]kiekvieno Vertinimo objekto svarbos analizė, nurodant, kokią įtaką Vertinimo objekto duomenų prieinamumo, autentiškumo, vientisumo ir konfidencialumo praradimas turėtų Užsakovo funkcijoms (t. y. kiekvieno ištekliaus svarbos (poveikio) įvertinimas atskirai pagal kiekvieną kriterijų);
identifikuotų grėsmių ir pažeidžiamumų analizė – nustatomos aktualios grėsmės, Vertinimo objekto silpnosios vietos (spragos) ir įvertinama, kaip efektyviai esamos saugumo priemonės jas dengia. Čia turi būti panaudoti Užsakovo pateikti pažeidžiamumų testavimo duomenys (žr. šios techninės specifikacijos 7 punktą), t. y. ataskaitoje turi būti nurodyta, kurioms konkrečioms nustatytoms spragoms vertinimo metu priskirta rizika;
kiekvienos identifikuotos grėsmės (spragos) rizikos dydžio (lygio) nustatymas – nurodant vertinimo metodiką ir kriterijus (pvz., rizikos lygis kaip funkcija nuo tikimybės ir poveikio). Rizikos lygiai klasifikuojami aiškiomis kategorijomis (pvz., žema, vidutinė, aukšta, kritinė);
liekamosios rizikos identifikavimas – nurodoma, kokia rizika lieka po esamų ir planuojamų saugos priemonių taikymo. Tai padeda suprasti, kuri rizika bus toleruojama Užsakovo, jei nebus imtasi papildomų veiksmų;
bendros išvados – nurodoma bendra Vertinimo objektų saugumo būklė, didžiausios grėsmės, didžiausio rizikos lygio sritys ir pridedamos ekspertinės rekomendacijos (apibendrintai) dėl rizikų mažinimo krypčių. 
[bookmark: _Hlk205722869]Informacijos saugos rizikų valdymo priemonių planas. Remiantis Vertinimo rezultatais, Tiekėjas parengia rizikų valdymo priemonių planą. Plane turi būti:
susistemintos rizikos mažinimo priemonės – kiekvienai nustatytai nepriimtino lygio rizikai suformuluojama ne mažiau nei viena rizikos mažinimo priemonė (saugumo kontrolė) taip, kad įgyvendinus tas priemones rizikos lygis sumažėtų iki priimtino. Priemonės turi būti konkretizuotos – nurodant, ar tai organizacinė, ar techninė priemonė, ar reikalingos investicijos, kokio pobūdžio pakeitimai, ir pan. Rekomenduojamos priemonės turi atitikti 2024 m. spalio 17 d. Europos Komisijos įgyvendinimo reglamente (ES) 2024/2690 išdėstytus kibernetinio saugumo rizikos valdymo priemonių reikalavimus (tai tiesiogiai susiję su Užsakovo, kaip kibernetinio saugumo subjekto, pareigomis pagal Kibernetinio saugumo įstatymo 14 straipsnio 4 dalį);
įgyvendinimo terminai ir atsakingi asmenys/padaliniai – prie kiekvienos priemonės turi būti nurodyta siūloma įgyvendinimo data (ar terminas) ir Užsakovo struktūrinis padalinys ar darbuotojo rolė, kuri būtų atsakinga už tos priemonės įgyvendinimą. Ši informacija padės Užsakovui sudaryti vidinį rizikų valdymo veiksmų planą;
prireikus plane gali būti žymima ir rizikos perkėlimo/priėmimo informacija – t. y. nurodoma, kurios rizikos bus perduotos trečiosioms šalims valdyti arba paliktos kaip liekamosios su vadovybės pritarimu (jei tokių yra).
Rizikų valdymo planas turi būti suderintas su Užsakovu. Užsakovas, atsižvelgdamas į savo išteklius ir strateginius tikslus, gali patikslinti tam tikrų priemonių įgyvendinimo prioritetus ar terminus – Tiekėjas atitinkamai pakoreguoja planą. Plane turi būti aiškiai parodoma, kaip siūlomos priemonės susijusios su identifikuotomis rizikomis (pvz., numeracija ar nuorodos į rizikos identifikavimo numerius ataskaitoje). Paslaugų teikimo dokumentai (rezultatai) turi būti parengti lietuvių kalba ir pateikiami Užsakovui suderintu elektroniniu formatu (pvz., MS Word, Excel, PDF) atskirais dokumentais (Informacijos saugos rizikos vertinimo ataskaita ir Informacijos saugos rizikų valdymo priemonių planas). Esant poreikiui, Užsakovo prašymu Tiekėjas pateikia ir tarpines arba darbo versijas (projekto stadijoje) peržiūrai.
[bookmark: _Ref205713676]TEISINIS REGLAMENTAVIMAS
[bookmark: _Ref205723405]Tiekėjas, teikdamas Paslaugas, privalo vadovautis reikalavimais informacijos saugumo valdymo sistemai ir rizikos valdymui, nustatytais šiuose teisės aktose ir normatyviniuose dokumentuose (galiojančiomis jų redakcijomis):
Lietuvos Respublikos kibernetinio saugumo įstatyme;
Lietuvos Respublikos valstybės informacinių išteklių valdymo įstatyme;
Lietuvos Respublikos Vyriausybės 2018 m. rugpjūčio 13 d. nutarime Nr. 818 „Dėl Lietuvos Respublikos kibernetinio saugumo įstatymo įgyvendinimo“;
2024 m. spalio 17 d. Europos Komisijos įgyvendinimo reglamente (ES) 2024/2690, kuriuo nustatomos Direktyvos (ES) 2022/2555 (NIS2) taikymo taisyklės dėl kibernetinio saugumo rizikos valdymo priemonių;
Nacionalinio kibernetinio saugumo centro prie Lietuvos Respublikos krašto apsaugos ministerijos metodinėse rekomendacijose kibernetinio saugumo subjektams; https://www.nksc.lt/doc/NKSC_rekomendacijos_kibernetinio_saugumo_subjektams.pdf
Perimtame Europos standarte  ISO/IEC 27005 „Informacijos saugumas, kibernetinis saugumas ir privatumo apsauga. Informacijos saugumo rizikų valdymo rekomendacijos (ISO/IEC 27005:2022)“ (ar lygiaverčiuose) ;
Lietuvos Respublikos asmens duomenų teisinės apsaugos įstatyme;
2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).
Lietuvos Respublikos valstybės ir tarnybos paslapčių įstatyme;
Lietuvos Respublikos Vyriausybės 2018 m. rugpjūčio 13 d. nutarime Nr. 820 ,,Dėl Lietuvos Respublikos valstybės ir tarnybos paslapčių įstatymo įgyvendinimo”.
Šios techninės specifikacijos 20 punkte nurodyti dokumentai Tiekėjui privalomi tiek, kiek jie taikomi Paslaugos pobūdžiui. Tiekėjas taip pat privalo laikytis kitų susijusių teisės aktų, Užsakovo vidinių saugos politikų, jei jos bus pateiktos, bei geriausių visuotinai pripažintų profesinių, techninių standartų ir praktikos. Paslauga bus laikoma suteikta netinkamai, jei jos suteikimo metu ar rezultatuose bus nustatyti neatitikimai pirmiau nurodytų teisės aktų aktualiems reikalavimams.

(Konfidencialumo pasižadėjimo formos pavyzdys)
_______________________________________________________________________________
(jei teikėjas juridinis asmuo – nurodoma teikėjo teisinė forma ir pavadinimas arba jei teikėjas yra jungtinės veiklos pagrindu sudaryta ūkio subjektų grupė, nurodomi kiekvieno ūkio subjekto teisinė forma ir pavadinimas atskirai)
KONFIDENCIALUMO PASIŽADĖJIMAS
	20   m.          d. Nr.      

	

	(vietovės pavadinimas)



	Aš,
	
	,

	
	(vardas, pavardė ir pareigų pavadinimas)
	


1. Pasižadu:
1.1. saugoti ir tik įstatymų ir kitų teisės aktų nustatytais tikslais ir tvarka naudoti konfidencialią informaciją, kuri man taps žinoma, atliekant pagal 20__-__-__ paslaugų viešojo pirkimo–pardavimo sutartį Nr. 10-___/__ (toliau – sutartis) pavestas pareigas;
1.2. man patikėtus dokumentus, kuriuose yra konfidenciali informacija, saugoti tokiu būdu, kad tretieji asmenys neturėtų galimybės su jais susipažinti ar pasinaudoti, ir nepasilikti jokių man pateiktų dokumentų kopijų;
1.3. neatskleisti pagal sutartį patikėtos konfidencialios informacijos, jei jos atskleidimas prieštarauja teisės aktams, kenkia visuomenės interesams, teisėtiems perkančiosios organizacijos interesams.
2. Man išaiškinta, kad konfidencialią informaciją sudaro:
2.1. informacija, kurios konfidencialumą nurodė perkančioji organizacija ir jos atskleidimas nėra privalomas pagal Lietuvos Respublikos teisės aktus;
2.2. visa su sutarties vykdymu susijusi informacija ir dokumentai, kuriuos teisės aktų nuostatos nenumato teikti privalomai viešinti;
2.3. informacija, jeigu jos atskleidimas prieštarauja įstatymams, daro nuostolių teisėtiems šalių komerciniams interesams arba trukdo užtikrinti sąžiningą konkurenciją.
3. Esu įspėtas, kad, pažeidęs šį pasižadėjimą, turėsiu atlyginti perkančiajai organizacijai padarytus nuostolius.

